# Babeş-Bolyai Tudományegyetem, Kolozsvár

**Bölcsészkar**

**2016–2017-es tanév**

**III. év, II. félév**

## I. Általános információk

**A tantárgy neve: Szintaxis II.**

**Kódja:** LLM6124 (MA), LLM6224 (MB), LLM6024 (MM)

**Kreditszáma:** 5 (MA), 4 (MB), 7 (MM)

**Színhelye:** Bölcsészkar (Horea u. 31.), Brassai terem

**Az előadások időpontja:** kedd 12–14, Blaga terem

## II. A tantárgyfelelőssel kapcsolatos információk

**Neve, beosztása:** Dr. Kádár Edith, docens

**Elérhetőség:** maimagyar@inbox.com

**Fogadóóra:** előzetes egyeztetés szerint (e-mail: maimagyar@inbox.com)

**Szemináriumvezető**: Dr. Zsemlyei Borbála, adjunktus (e-mail: zsemlyei@yahoo.com)

## III. A tantárgy leírása:

A beszéd természetes funkcionális egységének, a mondatnak, valamint a mondatok jelentős részét fölépítő szószerkezeteknek a vizsgálata továbbá az összetett és a többszörösen összetett mondat tagmondatai közti viszonyok bemutatása képezi a félév anyagát.

A leíró szófajtan és alaktan folytatásaként, a mondattani ismeretek betekintést nyújtanak a mondat belső struktúrájába, tárgyalva egyrészt a mondatrészek és a tagmondatok fajtáit, másrészt a szerkezeti elemek mondattá való összekapcsolódásának szabályszerűségeit, továbbá a mondat funkcionális-szemantikai kategóriáit.

Az előző félévben elsajátított szófajtani és alaktani ismeretek itt olymódon köszönnek vissza, hogy egyrészt a lexikai szófajiság alapvetően meghatározza, hogy egy adott szó milyen szintaktikai környezetben fordulhat elő, így a mondattan támaszkodik a szófajtanra; másrészt a szavak szintagmává és mondattá kapcsolódását a magyar nyelv alapvetően morfémák segítségével valósítja meg, így az összetettszó-alkotás mellett a grammatikai jelöltség is érintkező terület alaktan és mondattan között.

* **Készségek, képességek:** A kurzus célja a mondattani kutatás/elemzés alapvető módszereinek készségszintű elsajátíttatása.
* **Módszerek**: A tantárgy felépítését módszertanilag a problémaközpontúság jellemzi. Minden anyagrészt olyan problémák, adatok vezetnek be, amelyek korábbi anyagrészek, illetve a hallgatók személyes nyelvi tapasztalatai alapján könnyen megérthetők. Az adatok részletes feltárását diszkusszió követi, melyet a megoldott és nyitva maradt problémák zárnak, annak a látszatnak az elkerülése végett, hogy minden nyelvtani problémára van megnyugtató megoldásunk. Mivel készségeket csak aktív gyakorlással, állandó tevékeny részvétellel lehet elsajátítani, a szemináriumok alapvetően elemző/problémamegoldó jellegűek lesznek.

## IV. Kötelező olvasmányok:

Kálmán László (szerk.): Magyar leíró nyelvtan. Mondattan I. Tinta Kiadó, Budapest, 2001.

<http://budling.nytud.hu/~kalman/arch/konyv01.pdf>

Keszler Borbála: Az összetett mondatok modalitása. In: Rácz Endre szerk.: *Fejezetek a magyar leíró nyelvtan köréből* (FejLeírNyt)*.* Tankönyvkiadó, Bp., 1989. 283–305.

Kiefer Ferenc: *A modalitás*. Linguistica. Series C, Relationes 1. MTA Nyelvtudományi Intézete, Budapest, 1990.

**A szemináriumokhoz:**

Balogh Judit szerk.: *Mai magyar nyelvi gyakorlatok I.* (Szóalak-, szófaj-, szószerkezet-, mondattan) Bp., 1994.

Keszler Borbála: Az egyszerű mondat és az összetett mondat határsávja. In: *TanMondt*. 111–133.

Keszler Borbála (szerk.): *Magyar grammatika*. Nemzeti Tankönyvkiadó, Bp., 2000. 347–555.

Rácz Endre–Szemere Gyula: *Mondattani elemzések.* Tankönyvkiadó, Bp., 19721.

(Mindenik megtalálható a tanszéki könyvtárban.)

## V. Oktatási anyagok:

A szemináriumok alapját képező részletes handoutok (az ezeket, valamint egyéb segédanyagokat, táblázatokat, összefoglalókat stb. tartalmazó mappa a félév elejétől a tanszéki könyvtárban hozzáférhető és fénymásolandó); a kötelező és ajánlott olvasmányokat tartalmazó reader (tanszéki könyvtár); az egyes tanulmányokról készült külön fénymásolatok.

## VI. Az órák tervezete:

**1. előadás**: A féléves tananyagbeosztás, a felhasználandó/elolvasandó szakirodalom, valamint a követelmények (=a tantárgy teljesítésének feltételei) ismertetése; bevezető beszélgetés.

**2. előadás**: Az egyszerű mondat szerkezete. Az összetett mondat szerkezete. Alárendelő összetett mondatok. Az alárendelő összetett mondat főbb funkcionális összetevői. Az utalószó. A kötőszó. Kategoriális alárendelés.

**3. előadás**: Független alárendelés. Mellérendelés. Ellipszis.

**4. előadás**: A mondattal kapcsolatba hozható funkcionális-szemantikai kategóriák I. A mondat időszerkezete I. Külső időszerkezet. Beszédidő, eseményidő, referenciaidő. Egyszerű és összetett mondatok.

**5. előadás**: A mondattal kapcsolatba hozható funkcionális-szemantikai kategóriák II. A mondat időszerkezete II. Belső időszerkezet (aspektus). Vendleri igeosztályok. Szituációs aspektus.

**6. előadás:** A mondattal kapcsolatba hozható funkcionális-szemantikai kategóriák III. Nézőponti aspektus és kategóriái. Előfeltevések. Preszuppozíciós szerkezetek.

**7. előadás**: A mondattal kapcsolatba hozható funkcionális-szemantikai kategóriák IV. Állítások. Konstatív és performatív állítások. Kijelentések és modális mondatok. A modalitás kifejezőeszközei.

**8. előadás**: A beszédszándék és beszédcselekvés pragmatikai, a modalitás szemantikai és a mondatfajta grammatikai kategóriái. A mondatfajták.

**9. előadás**: Óhajtó, felkiáltó, felszólító, kérdő mondatok (1).

**10. előadás**: Kérdő mondatok (2) Eldöntendő, választó és kiegészítendő kérdések.

**11. előadás**: Kérdő mondatok (3) Dallamminták, beágyazás, mellérendelés. Mondatszerkezet. Többszörös kérdés.

**12. előadás**: Az összetett mondatok modalitása. Kötőmódú mondatok.

**1. szeminárium**: A szókapcsolatok és típusai. A szintagmák. Jellemzése. Elhatárolása más nyelvi egységektől. A szintagmák típusai. Elhatárolásuk kritériumai. Alárendelés és mellérendelés. Szintagma-e a mellérendelés? Van-e hozzárendelő szintagma?

**2. szeminárium**: Az alany és állítmány viszonya. Hozzárendelés vagy alárendelés. Az alany-állítmány viszony mint szintagma. Az alárendelő szintagmák típusai az alaptag szófaja, valamint a bővítmény kötöttsége szerint. Az igei, igenévi, főnévi, melléknévi, névmási és határozószói alaptagú szintagma.

**3. szeminárium**: Vonzat és szabad bővítmény. Vonzatpróbák. A vonzat mint struktúramegkülönböztető jegy. Viszonyítás és egyeztetés. Az egyeztetés típusai. A mondatrészek. A mondatrészek fajtái. A mondatrészek szerkezeti típusai (egyszerű, összetett, halmozott, többszörös, összekapcsolt, kettős).

**4. szeminárium**: Az egyszerű mondat szerkezete. A tagolt és tagolatlan tagmondat szerkezete. Az állítmány. Egyszerű, igei állítmány. Az összetett állítmány. A kettős állítmány. A halmozott állítmány. Az állítmány fajtái Az igei állítmány. A minősítő állítmány. A tulajdonító állítmány. Az azonosító állítmány.

**5. szeminárium:** Az alany. Az egyszerű alany. Az összetett alany. Halmozott alany. A kettős alany problematikája. Az alany fajtái. A határozott alany. A határozatlan alany. Az általános alany. A tilos és a fakultatív alany. Az alany és állítmány viszonya: alárendelés vagy hozzárendelés? A szám és személybeli egyeztetés. A tárgy. A tárgy fajtái. A tárgy szerkezeti típusai. A tárgy és a határozó összefüggése. A határozottságbeli egyeztetés. A határozó. A határozók osztályozása. A határozó szerkezeti típusai. Egyéb elemzési problémák.

**6. szeminárium:** A jelző. A jelző szemantikai szempontból. A jelzős viszony jelöltsége. A jelző mint bővítmény. A jelzők szerkezeti típusai. A birtokos jelző és a birtoklást kifejező határozók problémája. Az értelmező. Az értelmezős szerkezet alá- vagy mellérendelő jellege. A *mint*-es szószerkezetek. A mellérendelő szószerkezet. Szintagma-e (szintaktikai szerkezet-e) egyáltalán a mellérendelés? A mellérendelő szószerkezet típusai. A mellérendelő szerkezetek kapcsolóelemei.

**7. szeminárium:** Egy tagmondat vagy több tagmondat? Az egyszerű mondat és az összetett mondat határsávja. Alárendelés vagy mellérendelés? Az alárendelő összetett mondat főbb funkcionális összetevői. Az utalószó. A kötőszó. A tagmondatok sorrendje. Az alárendelő összetett mondat jelentésviszonyai. Az alárendelő összetett mondatok rendszere.

**8. szeminárium:** A tagmondatkapcsolatokhoz kötődő elemzési problémák: a mondathoz lazán kapcsolódó részeket tartalmazó mondatok; a tagmondatkapcsolat fajtájának megállapításához kapcsolódó problémák. Az állítmányi mellékmondatot tartalmazó tagmondatkapcsolat.

**9. szeminárium:** A kötött bővítményt kifejtő mellékmondatok. Az alanyi mellékmondat. A tárgyi mellékmondat. A kötött határozói alárendelő tagmondatkapcsolat.A szabad határozói mellékmondatok (cél, hely, idő, szám, állapot, mód, fok, ok). A jelzői és az (azonosító, valamint a redukciós) értelmezői mellékmondat.

**10. szeminárium:** A sajátos jelentéstartalmú mellékmondatok: feltételes, hasonlító, megengedő, következményes. Mondatátszövődés. Alárendelés vagy mellérendelés? A mellérendelés típusai. Többszörösen összetett mondatok elemzése.

**11. szeminárium:** A többszörösen összetett mondatok.

**12. szeminárium:** Ismétlő-összefoglaló gyakorlatok. Vizsga-előkészítő.

## VII. Követelmények és a számonkérés módja:

* **Követelmények**: biztonságos mondattani elemzés, az elméleti háttér ismerete, a szakirodalom ismerete.
* **A számonkérés módja:**
	+ írásbeli vizsga a vizsgaidőszakban az előadások és a szemináriumok anyagából (fele-fele arányban)

## VIII. Szervezési kérdések, különleges helyzetek kezelése

[Órán való jelenlét, a vizsgára való jelentkezés feltételei, pótlási lehetőségek, a plagizálás következményei, a vizsgán történő csalás(i kísérletek) következményei, a fellebbezések orvoslása].

Az előadásokon a **jelenlét** nem kötelező, mindazonáltal tapasztalat, hogy pusztán a szemináriumok és a szakirodalom alapján nehéz sikeres vizsgát tenni. A szemináriumok 30%-áról lehet hiányozni, ez azt jelenti, hogy a fél év alatt esedékes 12 szemináriumból háromról. Négy hiányzás esetén nem lehet vizsgára jelentkezni az első (2017. nyári) vizsgaidőszakban.

Akinek a fentiek szerint joga van vizsgázni, annak **az első vizsgaidőpont előtt legkevesebb 2 nappal fel kell iratkoznia** e-mailben (maimagyar@inbox.com) az adott vizsgaidőszak két lehetséges vizsgaidőpontja közül valamelyikre. Aki elmulasztja a feliratkozást, nem vizsgázhat, illetve mindenki csak azon a dátumon vizsgázhat, melyre előzetesen feliratkozott.

A vizsgán történő csalási kísérlet a vizsgáról/felmérőről való kizárással jár.

Minden egyéb, itt fel nem sorolt kérdésben a BBTE Chartájának és mellékleteinek rendelkezései a mérvadók.

## IX. A tanszéki könyvtárban hozzáférhető ajánlott olvasmányok:

**Az előadások témájához:**

Bánréti Zoltán: *A mellérendelés és az ellipszis nyelvtana a magyarban*. Tinta Könyvkiadó, Budapest 2007.

Hadrovics László: *A funkcionális magyar mondattan alapjai*. Akadémiai Kiadó, Budapest, 1969.

Károly Sándor: Mondat és megnyilatkozás. *MMNySzgy*. I. 342–349.

Kiefer Ferenc: *A modalitás*. Linguistica. Series C, Relationes 1. MTA Nyelvtudományi Intézete, Budapest, 1990.

Kiefer Ferenc: *Az előfeltevések elmélete*. Akadémiai Kiadó, Budapest, 1983.

Németh Boglárka: *Az aspektus a magyar nyelvben, különös tekintettel a statikusságra*. Tinta Kiadó, Budapest, 2012.

*Strukturális magyar nyelvtan 1. Mondattan.* Szerk.: Kiefer Ferenc, AkadK., Budapest, 1992. (Főként Komlósy András: *Régensek és vonzatok* c. fejezete.)

**A szemináriumok témáihoz:**

Berrár Jolán: Megjegyzések a sajátos jelentéstartalmú mellékmondatok kérdéséhez. In: Rácz Endre, Szathmári István szerk.: *Tanulmányok a mai magyar nyelv mondattana és szövegtana köréből* (TanMondt). Egyetemi segédkönyv. Tankönyvkiadó, Bp. 1977. 171–187.

*Fejezetek a magyar leíró nyelvtan köréből.* Szerk.: Rácz Endre. Tankönyvkiadó, Budapest, 1989. (FejLeírNyt.)

Haader Lea: A mondatátszövődés a nyelvhasználat szemszögéből. Nyr. 122 (1998)/3: 318–324.

Kardosné Balogh Judit: *A mellérendelő szószerkezetek és határeseteik*. FejLeírNyt. 57–90.

Keszler Borbála: Az összetett mondatok modalitása. In: Rácz Endre szerk.: *Fejezetek a magyar leíró nyelvtan köréből* (FejLeírNyt)*.* Tankönyvkiadó, Bp., 1989. 283–305.

*Magyar leíró nyelvtani segédkönyv*. Szerk. Faluvégi K., Keszler B., Laczkó K. Nemzeti Tankönyvkiadó, 1996.

*Magyar nyelvi gyakorlókönyv*. Szerk.: Hangay Zoltán. Trezor Kiadó, Budapest, 1993.

*Mai magyar nyelv. Cikk- és tanulmánygyűjtemény. I–II*. Szerk.: Keszler Borbála. Nemzeti Tankönyvkiadó, 1993. (MMNySzgy.)

Rácz Endre: *Az egyeztetés a magyar nyelvben*. Bp., 1991. 23–40.

*Tanulmányok a mai magyar nyelv mondattana köréből*. Szerk.: Rácz Endre – Szathmári István. Tankönyvkiadó, Budapest, 19771. (TanMondt.)

Thímar Márta: *A melléknévi csoport*. FejLeírNyt. 139–180.

*Újabb fejezetek a magyar leíró nyelvtan köréből*. Szerk.: Keszler Borbála. Tankönyvkiadó, Budapest, 1992. (Új FejLeírNyt.)

A könyvtárban (*Olvasmányok szószerkezettanból és mondattanból* címen megtalálható) reader több olyan szöveget is tartalmaz, amely nem szerepel sem az ajánlottak, sem a kötelezők között. Ezek egyrészt azért kerültek bele, hogy akit érdekel, olvashassa őket, másrészt mert az előadások vagy szemináriumok során érintett kérdésekhez szorosabban kapcsolódnak.